Kommunufelagið søkir eftir fulltrúa at byrja 1. januar 2020, ella eftir nærri avtalu. Um starvið Sum fulltrúi í Kommunufelagnum kemur tú at arbeiða við fjølbroyttum ráðgevandi og fyrisitingarligum uppgávum innan nógv ymisk øki. Tú skalt ráðgeva og vegleiða kommunupolitikarum og kommunustarvsfólki í almennum spurningum og ivamálum, og umboða Kommunufelagið í arbeiðsbólkum og nevndum. Talan er um eitt spennandi starv í einum politiskum umhvørvi, har tú viðhvørt skalt kunna arbeiða undir ávísum trýsti og uttanfyri vanliga arbeiðstíð. Sum starvsfólk í Kommunufelagnum verður tú partur av einum fakliga dyggum og livandi umhvørvi, har tú bæði fært møguleika at menna tínar førleikar, og at seta títt fakliga fingramerki á ein kommunalan geira í stórari menning. Førleikakrøv Vit vænta, at tú hevur útbúgving á master-ella bachelorstigi, til dømis innan samfelagsbúskap ella stjórnmálafrøði við góðum innliti í búskaparfrøði. Harumframt vænta vit at: • Tú hevur áhuga fyri samfelagsviðurskiftum • Tú hevur ein góðan penn á føroyskum, og megnar at samskifta torgreiddar spurdómar á greiðum máli munnliga og skrivliga; og at tú hevur virðing fyri og vilja til at samstarva og samskifta við politisku skipanina • Tú hevur politiskt tev og evni at geva títt uppbyggjandi íkast í ymiskum samanhangum, har partarnir hava ymisk áhugamál • Tað er umráðandi, at tú hóskar inn í starvsfólkahópin í Kommunufelagnum, at tú hevur góð samstarvsevni, er samstarvsfús/ur og hevur førleika og vilja til at síggja og fremja skilagóðar loysnir • Samstundis skalt tú megna at arbeiða sjálvstøðugt, taka ábyrgd og vera framtakshugað/ur • Royndir frá líknandi størvum eru ein fyrimunur, men eingin treyt. Lønartreytir- og setanartreytir Starvið er fulla tíð og verður sett eftir sáttmála millum Kommunala Arbeiðsgevarafelagið og avvarðandi yrkisfelag. Starvsstaður er í Kommunuhúsinum í Tórshavn. Umsókn Umsókn við prógvum, lívsrensli og øðrum viðkomandi skjølum skal sendast á teldupostadressu: eydunc @ kf. fo Umsóknin skal vera Kommunufelagnum í hendi í seinasta lagi mánadagin 25 nov. 2019. Allar umsóknir verða viðgjørdar í trúnaði. Samband Fleiri upplýsingar fáast við at venda sær til Eyðun Christiansen, stjóra í Kommunufelagnum á telefon 282480. Upplýsingar um Kommunufelagið finnur tú á heimasíðu felagsins www. kf. fo _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ Kommunufelagið røkir áhugamálini hjá kommununum. Starvsfólkini í Kommunufelagnum ráðgeva og vegleiða kommunupolitikarum og kommustarvsfólki í almennum spurningum og ivamálum, og umboða kommunurnar í arbeiðsbólkum og nevndum. Kommunufelagið heldur til í Kommunuhúsinum í R. C. Effersøesgøtu 26, saman við Kommununala Arbeiðsgevarafelagnum og Barnaverndarstovu Føroya _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _